









Anexa  la HCLMT nr. .............................

MUNICIPIUL TIMIȘOARA
CONSILIUL LOCAL AL MUNICIPIULUI TIMIȘOARA

REGULAMENT DE ORGANIZARE ŞI FUNCŢIONARE A COMISIEI DE REPARTIZARE A LOCUINȚELOR

CAPITOLUL I - DISPOZIŢII GENERALE

Art.1 - Comisia de Repartizare a Locuințelor constituită legal îşi desfăşoară activitatea potrivit prezentului regulament.

Art.2 - Obiectul prezentului regulament îl constituie activitatea Comisiei de rapartizare a locuințelor referitor la repartizarea, închirierea, exploatarea şi administrarea locuinţelor din fondul locativ de stat şi cele sociale aflate în administrarea sau în proprietatea unității administrativ-teritoriale Municipiul Timișoara.

CAPITOLUL II - ATRIBUŢIILE ŞI FUNCŢIONAREA COMISIEI DE

REPARTIZARE A LOCUINȚELOR

Art.3 - Comisia îşi desfăşoară activitatea lunar sau ori de cate ori este nevoie.

Art.4 - Comisia este legal constituită în prezenţa a 2/3 din numărul membrilor, iar hotărârile se adopta cu votul majorităţii membrilor prezenţi.

Art.5 - (1) Ședințele comisiei vor fi consemnate în procese-verbale care vor cuprinde hotărârea membrilor comisiei, cu privire la fiecare caz în parte.

(2)  Procesele verbale se semnează de preşedintele de şedinţă şi de persoanele prezente.

(3)  Procesele verbale se păstrează la Biroul Locuințe.

Art.6 - Secretariatul tehnic al Comisiei este asigurat de Biroul Locuințe din cadrul Primăriei Municipiului Timișoara.

Art.7 - Convocarea membrilor Comisiei se face cu cel puţin 3 zile înainte de data programată de desfăşurare a şedinţei. 
Art.8 - Principalele atribuţii ale Comisiei, sunt:

a) atribuirea către persoane îndreptăţite de locuinţe din fondul locativ de stat şi cele sociale aflate în administrarea sau în proprietatea unității administrativ-teritoriale Municipiul Timișoara, care devin disponibile, în conformitate cu prevederile H.C.L.M.T. nr.38/2016, privind criteriile de întocmire a listelor de priorităţi şi procedura de repartizare a locuinţelor din fondul locativ de stat și a locuințelor sociale sau din proprietatea privată a municipiului Timișoara, completată cu H.C.L.M.T. nr.60/2017 și a H.C.L.M.T. nr. 37/2016 privind criteriile de întocmire a listelor de priorităţi şi procedura de repartizare a locuinţelor din fondul locativ de stat și a locuințelor sociale sau din proprietatea privată a municipiului Timișoara pentru persoanele/familiile evacuate sau care urmează a fi evacuate din imobile retrocedate în natură foștilor proprietari, completată cu H.C.L.M.T. nr.59/2017
b) aprobă modificările contractelor de închiriere, conform legii, cu excepția celor care intră în competența Biroului Locuințe, respectiv:

· radiere decedați,
· includere copii minor,

· includere soț/soție titular
· radiere persoane majore care renunță la dreptul locative prin declarație notarială

c) examinează şi avizează cererile de efectuare de schimb de locuinţe între titularii de contracte de închiriere, pe baza documentelor justificative.

d) analizează şi dispune asupra cererilor de extindere pentru spaţiile, devenite disponibile, din cadrul unităţilor locative.

e)  repartizează boxele, magaziile, alte anexe gospodărești și garajele din fondul statului, devenite disponibile.  
Art.9  – Secretariatul tehnic va prezenta în comisie următoarele situaţii:
· locuinţele din fondul locativ de stat disponibile aflate în administrare, odată cu transmiterea situaţiei juridice însoţită de acte doveditoare,
· cererile solicitanţilor de atribuire nominală a locuințelor, precum şi situaţia privind ordinea de prioritate;

·  solicitările chiriașilor de modificare a contractelor de închireire.
Art.10 - Secretariatul tehnic are, potrivit prezentului regulament, următoarele atribuţii:

            a)         asigură evidenţa și centralizarea cererilor de repartizare nominală a locuinţelor 
b) întocmește proiectul de hotărâre în vederea aprobării de către Consiliul Local a repartizării locuințelor disponibile, confom deciziei comisiei 
CAP.III - DISPOZIŢII FINALE

Art.11 - Prezentul regulament se completează de drept cu prevederile legislaţiei incidente.

